open-index/open-wikipedia-markdown huggingface dataset:
Havras (JAV)

**Havras** () – miestas Jungtinių Amerikos Valstijų šiaurės vakaruose, Montanos šiaurinėje dalyje. Hilio apygardos administracinis centras. 2020 m. JAV gyventojų surašymo duomenimis, mieste gyveno 9 362 gyventojai. Yra oro uostas, praeina geležinkelis. Žemdirbystė, dujų ir naftos pramonė bei mažmeninės prekybos, medicinos ir viešbučių sektoriai, turizmas.

## Istorija

Miestelis iš pradžių buvo įsikūręs 8 kilometrus į pietryčius nuo dabartinės jo vietos. Po to miestelis buvo perkeltas į šiaurę, arčiau geležinkelio, jungiančio Sent Polą su Sietlu. Miestas vystėsi kaip geležinkelio mazgas ir gyvulių bei kultūrinių augalų, ypač kviečių prekybos vieta. Įkurtas 1893 m.; miesto teises gavo 1903 m. 1904 m. miestą suniokojo gaisras. Pavadintas pagal Havrą Prancūzijoje.

## Geografija
Miestas įsikūręs į rytus nuo Fresno užtvankos ir į šiaurę nuo Akmeninio Vaikino indėnų rezervacijos. Palei miestą teka Milkas.

## Gyventojai
2020 m. JAV gyventojų surašymo duomenimis, mieste gyveno 74,33 % baltųjų, 13,13 % indėnų, 7,51 % mišrios rasės, 3,72 % lotynoamerikiečių, 0,76 % azijiečių, 0,34 % afroamerikiečių, 0,15 % kitų rasių ir 0,06 % Ramiojo vandenyno salų kilmės gyventojų.

## Šaltiniai
Anakonda (miestas)

**Anakonda** () – miestas Jungtinių Amerikos Valstijų šiaurės vakaruose, Montanos pietvakarinėje dalyje. Dir Lodžo apygardos administracinis centras. Turi miesto-apygardos statusą. 2020 m. JAV gyventojų surašymo duomenimis, mieste gyveno 9 421 gyventojai. Yra oro uostas.

## Istorija

Gyvenvietė įkurta 1883 m., pavadinta Koperopoliu. Įkūrėjas – verslininkas Markusas Deilis. Miestas sparčiai išaugo 1884 m., kai netoliese buvo pastatyta vario lydykla. Miesto teises gavo 1888 m., pavadinimas pakeistas į Anakondą. Miesto įkūrėjas Deilis, kuris tikėjosi Anakondą paversti valstijos sostine, pastatė vieną puošniausių viešbučių šalyje – viešbutį „*Hotel Marcus Daly*“. 1918 m. pastatytas 169 metrų aukščio kaminas išlieka aukščiausiu plytiniu statiniu visame pasaulyje. 1931 m. miesto centre pastatytas Nacionaliniam istorinių vietų registrui priklausantis teatras „*Washoe Theater*“. Vario lydymas ir fosfatų produktų gamyba išliko miesto ekonomikos pagrindu iki vario lydyklos uždarymo 1980 m.

## Geografija
Miestas įsikūręs 37 kilometrus į šiaurės vakarus nuo Bjuto. Apylinkėse yra poilsio zonų: Biverhedo-Dirlodžo nacionalinis miškas, Lost Kriko nacionalinis parkas, Maunt Hagino laukinės gamtos tvarkymo zona, Džordžtauno ežeras.

## Gyventojai
2020 m. JAV gyventojų surašymo duomenimis, mieste gyveno 90,37 % baltųjų, 3,74 % mišrios rasės, 2,76 % lotynoamerikiečių, 2,36 % indėnų, 0,35 % azijiečių, 0,24 % afroamerikiečių, 0,16 % kitų rasių ir 0,02 % Ramiojo vandenyno salų kilmės gyventojų.

## Šaltiniai
US Feulan

**Union Sportive Feelen** arba **Union Sportive Feulen**, o trumpai žinomas kaip **US Feelen** bei **US Feelen** – Liuksemburgo futbolo klubas iš Fioleno.

## Istorija
Klubo ištakos siekia 1947 m. Ilgą laiką rungtyniavo žemesniuose divizionuose. 2023–2024 m. sezone pirmame divizione savo grupėje užėmė antrą vietą. pereinamosiose rungtynėse nugalėjo „Weiler“ futbolininkus triuškinančiu rezultatu 3-0 ir pateko į Foussball Éierepromotioun (II pakopa).

## Pasiekimai
; Pirmasis divizionas (III)
*  **Nugalėtojai:**;

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga.

## Išnašos

## Nuorodos
* [ Oficiali klubo svetainė]
* facebook paskyra
* SOCCERWAY
* Transfermarkt
* Globalsportsarchive
Alajansas (Nebraska)

**Alajansas** () – miestas Jungtinėse Amerikos Valstijose, Nebraskos šiaurės vakarinėje dalyje, Didžiosiose lygumose, į pietus nuo Juodųjų kalnų ir į šiaurę nuo Denverio. Boks Bjuto apygardos administracinis centras. 2020 m. JAV gyventojų surašymo duomenimis, mieste gyveno 8 151 gyventojas. Yra oro uostas.

## Istorija

Pradžioje gyvenvietė pavadinta Grand Leiku, bet 1888 m. iki jos nutiesus geležinkelį nuspręsta, kad miesteliui reikia pavadinimo iš vieno žodžio. Išrinktas Alajanso pavadinimas (), reiškiantis „sąjunga, susivienijimas“. Tarp 1892 m. ir 1893 m. miestas patyrė tris gaisrus. 1893 m. rugpjūtį miestas jau turėjo vandens bokštą, savanorių ugniagesių tarnybą ir molinių plytų gamyklą. Antrojo pasaulinio karo metu oro uostas buvo naudojamas kaip JAV Armijos Oro korpuso mokymo bazė. Miestui augti padėjo pro jį einantis geležinkelis.

## Gyventojai
2020 m. JAV gyventojų surašymo duomenimis, mieste gyveno 76,44 % baltųjų, 14,11 % lotynoamerikiečių, 4,48 % mišrios rasės, 3,31 % indėnų, 0,77 % azijiečių, 0,76 % afroamerikiečių ir 0,12 % kitų rasių kilmės gyventojų.

## Šaltiniai
Kodis

**Kodis** () – miestas Jungtinėse Amerikos Valstijose, Vajomingo šiaurės vakarinėje dalyje, 90 km į rytus nuo Jeloustouno nacionalinio parko. Parko apygardos administracinis centras. 2020 m. JAV gyventojų surašymo duomenimis, mieste gyveno 10 028 gyventojai. Palei miestą teka Šošonio upė. Mieste yra Šošonių nacionalinio miško būstinė. Vystomas turizmas, vyksta rodeo varžybos. Yra oro uostas.

## Istorija
Miestas įkurtas 1896 m., pavadintas pagal įkūrėją Bafalo Bilį (tikras vardas Viljamas Frederikas Kodis).

## Gyventojai
2020 m. JAV gyventojų surašymo duomenimis, mieste gyveno 89,27 % baltųjų, 4,88 % lotynoamerikiečių, 4 % mišrios rasės, 0,85 % azijiečių, 0,37 % indėnų, 0,36 % kitų rasių, 0,22 % afroamerikiečių ir 0,06 % Ramiojo vandenyno salų kilmės gyventojų.

## Šaltiniai
Tidjane Salaün

**Tidžanas Abdulas Saliaunas** (, g. ) – Prancūzijos krepšininkas, žaidžiantis NBA lygoje besivaržančioje Šarlotės „Hornets“ komandoje.

## Profesionali karjera

### Šolė „Basket“ (2022–2024)
2021 m. Saliaunas pradėjo žaisti Šolė „Basket“ jaunimo komandoje. 2023 m. vasarį buvo pakviestas dalyvauti NBA „Krepšinio be sienų“ stovykloje per „Visų žvaigždžių“ rungtynių savaitgalį.

2023 m. liepos 10 d. jis pasirašė savo pirmąją profesionalią sutartį su Šolė „Basket“ pagrindine komanda.

2024 m. balandžio 25 d. Saliaunas paskelbė, kad dalyvaus 2024 m. NBA naujokų biržoje.

### Šarlotės „Hornets“ (2024–dabar)
2024 m. NBA naujokų biržoje Šarlotės „Hornets“ pasirinko jį šeštuoju šaukimu.
## Statistika

### NBA
#### Reguliarusis sezonas

## Išnašos

## Nuorodos
* Tidjane Salaün profilis „Basketball Reference“ 
* Tidjane Salaün profilis „Proballers“ 
* Tidjane Salaün profilis „RealGM“
Kurmežerio senvagės tiltas

**Kurmežerio senvagės tiltas** – automobilių transporto tiltas Pagėgių savivaldybėje, Lumpėnų seniūnijoje, 3 km į pietryčius nuo Pagėgių,  kelio  atkarpoje tarp Mikytų ir Panemunės. Nutiestas  per Nemuno senąją, atitrūkusią atšaką Kurmežerį, Nemuno deltos upinės kilmės ežerą, stipriai veikiamą sezoninių vandens svyravimų. Lygiagrečiai tiltui, rytų pusėje šalia jo prateka kanalizuotas upelis. 

Kurmežerio senvagė driekėsi per 3 km nuo senvagių ties Prūselių ir Šakininkų kaimais. Potvynių vanduo Kurmežeriu plūsdavo tolyn į vakarus – į Pagėgių ežerą (Velnežerį) ir Gėgę. XIX a. tiesiant plentą Tilžė–Tauragė, per Kurmežerio rytinę dalį pastatytas ilgas tiltas, suprojektuotas praleisti potvynių vandenims. Šalia svarbaus tilto iš Mikytų pusės, senvagės šiauriniame krante pastatyti užeigos namai, kūrėsi kitos sodybos, įrengta siaurojo geležinkelio Šakininkų stotelė.

1876 m. tvarkant plentą Tilžė–Mikytai perstatyti metaliniai tiltai per *Užlankį* ir Kurmežerį.

Šiuolaikinis tiltas per Kurmežerį pastatytas 1950 m. Tilto ilgis 376,70 m. Krantinės ir tarpinės atramos apmūrytos tašytais akmenimis. Tilto perdenginys sudėtas iš metalinių sijų. Ant jo įrengtos dvi eismo juostos, metaliniais atitvarais atskirti du šalitilčiai pėstiesiems. 

## Šaltiniai

## Nuorodos

* Schakeningken - Kurmeszeris-Brücke *flickr.com*
Užlenkio senvagės tiltas

**Užlenkio senvagės tiltas** – automobilių transporto tiltas Pagėgių savivaldybėje, Panemunės miesto šiaurės rytiniame paribyje. Nutiestas  per Nemuno senvaginio  Užlenkio ežero rytinę dalį kelio  atkarpoje tarp Karalienės Luizės (1,2 km) ir Kurmežerio senvagės tiltų (2,4 km).

Sezoninių potvynių veikiamas Užlenkio ežeras Nemuno senvagėje labiausiai svyruoja vakariniame pakraštyje, kur susijungia su Gėgės upe. Už 1,8 km į šiaurės vakarus nuo plento tilto senvagę kerta Klaipėdos–Tilžės geležinkelio tiltas.

1876 m. tvarkant plentą Tilžė–Mikytai perstatyti metaliniai tiltai per *Užlankį* ir Kurmežerį.

Šiuolaikinis tiltas per Užlenkį stovi nuo 1952 m. Tai penkių tarpatramių, 300,8 m ilgio statinys. Pirmųjų keturių tarpatramių perdanga - metalinės santvaros. Rekonstrukcijos metu penktas tarpatramis perdengtas 12 m ilgio gelžbetoninėmis sijomis. Santvaros sujungtos tarpusavyje skersiniais ir įstrižais metaliniais ryšiais. Važiuojamoji dalis įrengta santvarų apačia. Tiltu nutiestos dvi eismo juostos, metaliniais atitvarais atskirti du šalitilčiai pėstiesiems. 

## Šaltiniai
2024–2025 m. Eredivisie

**[[2024]]–[[2025]] m. [[Eredivisie]]** – aukščiausioji Nyderlandų futbolo lyga. Sezonas prasidėjo 2024 m. rugpjūčio 9 d., baigėsi 2025 m. birželio 1 d.

## Pokyčiai

Tai buvo paskutinis sezonas, kai buvo leidžiama žaisti ant dirbtinės vejos. Visi klubai žaidė ant natūralios žolės arba hibridinės žolės. 

Nuo 2025–2026 m. sezono natūrali/hibridinė žolė namų stadiono aikštėje tapo privaloma Eredivisie rungtynėse. 

## Galutinė lentelė
* PSV tapo čempionais.

## Papildoma atranka
Papildomas atrankos ciklas dėl vietos 2025–2026 m. Konferencijų lygoje vyko tarp keturių komandų.
#### Išklotinė

#### Pusfinaliai

#### Finalo rungtynės

## Pereinamosios rungtynės

Pereinamosiose rungtynėse dėl teisės žaisti 2025–2026 m. Eredivisie kovojo Tilburgo „Willem II“ ir atkrintamųjų rungtynių ciklo nugalėtojai Velseno „Telstar“.

----

----

; Telstar nugalėjo varžovus bendru dviejų rungtynių rezultatu 5–3 ir pateko į 2025–2026 m. Eredivisie.
----

## Statistika
### Rezultatyviausieji

## Šaltiniai

## Nuorodos
* Oficiali lygos svetainė
* SOCCERWAY
* FLASHSCORE
* Globalsportsarchive
* Netherlands - Champions RSSSF
Bozmanas

**Bozmanas** () – miestas Jungtinėse Amerikos Valstijose, Montanos pietvakarinėje dalyje, į šiaurę nuo Jeloustouno nacionalinio parko, Galatino upės slėnio pietiniame gale. Galatino apygardos administracinis centras. 2020 m. JAV gyventojų surašymo duomenimis, mieste gyveno 53 293 gyventojai. Mieste yra Galatino nacionalinio miško valdyba. Žemdirbystė, gyvulininkystė, medienos ruoša. Yra žuvų perykla. Vystomas turizmas. Yra oro uostas, universitetas.

## Istorija
Pradžioje gyvenvietė pavadinta Misūriu, vėliau suteiktas Bozmano vardas (pagal tyrinėtoją Džoną Bozmaną). Įkurtas 1864 m., miestelio teisės suteiktos 1874 m., miesto – 1883 m.

## Gyventojai
2020 m. JAV gyventojų surašymo duomenimis, mieste gyveno 86,44 % baltųjų, 4,97 % lotynoamerikiečių, 4,69 % mišrios rasės, 1,76 % azijiečių, 1,05 % indėnų, 0,59 % afroamerikiečių, 0,41 % kitų rasių ir 0,09 % Ramiojo vandenyno salų kilmės gyventojų.


37 E Main - Bozeman Montana - 2013-07-09.jpg|Miesto centras
Looking NW at Gallatin County Courthouse 003 - Bozeman Montana - 2013-07-09.jpg|Galatino apygardos teismo pastatas
Hotel Baxter, Main Street and Willson Avenue, Bozeman, MT.jpg|Viešbutis „*Hotel Baxter*“
BozemanMainStreetEast2011.jpg|Pagrindinė miesto gatvė


## Šaltiniai
Mirza Teletović

**Mirza Teletovičius** (, g. 1985 m. rugsėjo 18 d.) – Bosnijos ir Hercegovinos krepšininkas, rungtyniavęs NBA nuo 2012 iki 2018 m.

Baigęs karjerą ėjo Bosnijos ir Hercegovinos krepšinio federacijos prezidento pareigas nuo 2018 iki 2022 m.

## Karjera

### Ankstyvoji karjera
2002 m. prisijungė prie Bosnijos krepšinio lygoje besivaržančios Tuzlos „Sloboda“ komandos. Debiutiniame sezone vidutiniškai pelnė po 7,2 taško per rungtynes, o sekančiame sezone jo taškų vidurkis pakilo iki 26,4 taško per rungtynes.

2004 m. prisijungė prie Ostendės „Telindus“ komandos, su kuria tapo 2006 m. Belgijos krepšinio lygos čempionais.

### Vitorijos „Baskonia“ (2006–2012 m.)
2006 m. prisijungė prie Vitorijos „Baskonia“ komandos. Su komanda debiutavo spalio 1 d. rungtynėse prieš Valensijos „Pamesa“ ekipą. Debiutiniame sezone Eurolygoje vidutiniškai pelnė po 5,3 taško per rungtynes.

M. Teletovičius dalyvavo 2007 m. NBA naujokų biržoje, tačiau nebuvo pašauktas.

Vėliau tapo komandos kapitonu. 2009 m. laimėjo Ispanijos krepšinio taurę ir buvo išrinktas jos naudingiausiu žaidėju.

2011–2012 m. Eurolygos sezone vidutiniškai pelnė po 21,7 taško per rungtynes – daugiausiai karjeroje.

### Bruklino „Nets“ (2012–2015 m.)
2012 m. birželio 16 d. pasirašė trijų metų sutartį su Bruklino „Nets“ komanda. NBA debiutavo lapkričio 5 d. rungtynėse prieš Minesotos „Timberwolves“.

2013 m. lapkričio 29 d. pelnė pirmąjį dvigubą dublį karjeroje (18 taškų ir 13 atkovotų kamuolių) rungtynėse prieš Hiustono „Rockets“. 2014 m. sausio 24 d. pergalingose rungtynėse prieš Dalaso „Mavericks“ pelnė 34 taškus (daugiausiai NBA karjeroje).

M. Teletovičius praleido didžiąją dalį 2014–2015 m. NBA sezono, susirgęs plaučių embolija.

### Finikso „Suns“ (2015–2016 m.)
2015 m. liepos 17 d. pasirašė vienerių metų sutartį su Finikso „Suns“ komanda, kurio vertė siekė 5,5 mln. JAV dolerių.

### Milvokio „Bucks“ (2016–2018 m.)
2016 m. liepos 8 d. pasirašė trijų metų, 30 mln. JAV dolerių vertės sutartį su Milvokio „Bucks“ komanda.

2017–2018 m. NBA sezone dėl plaučių embolijos sužaidė tik 10 rungtynių ir 2018 m. kovo 10 d. jo sutartis buvo nutraukta.

2018 m. rugsėjo 27 d. oficialiai atsistatydino, tačiau 2021 m. kelioms rungtynėms prisijungė prie vietinės KK Turbina komandos.

## Nacionalinė rinktinė
M. Teletovičius Bosnijos ir Hercegovinos vyrų krepšinio rinktinei atstovavo nuo 2005 m. Europos krepšinio čempionato. 2013 m. Europos krepšinio čempionate jis vidutiniškai pelnė po 21 tašką, atkovojo po 7,6 kamuolio per rungtynes ir atvedė rinktinę į tryliktą vietą.

Jis taip pat rinktinei atstovavo 2017 m. Europos krepšinio čempionato atrankose.

## Pasiekimai

* 2× ACB lygos čempionas (2008, 2010 m.)
* Ispanijos krepšinio taurės čempionas (2009 m.)
* Ispanijos krepšinio taurės naudingiausias žaidėjas (2009 m.)
* 3× Ispanijos krepšinio supertaurės čempionas (2006–2008 m.)
* Belgijos krepšinio lygos čempionas (2006 m.)
* Pirmosios ACB lygos simbolinės komandos žaidėjas (2012 m.)
* Bosnijos ir Hercegovinos metų sportininkas (2012 m.)

## Išnašos
Termopolis

**Termopolis** () – kurortinis miestelis Jungtinių Amerikos Valstijų šiaurės rytuose, Vajominge, prie Bighorno upės. Hot Springso apygardos administracinis centras. 2020 m. JAV gyventojų surašymo duomenimis, miestelyje gyveno 2 725 gyventojai. Gyvulininkystė, daržininkystė, anglies, sieros kasyba, išgaunama nafta. Vyksta rodeo varžybos. Yra reabilitacijos centras, muziejus.

## Istorija
Įkurtas 1897 m., pavadinimas graikiškai reiškia „karščio miestas“, taip pavadinta dėl netoliese esančių Didžiojo Rago karštųjų versmių, kurios yra vienos didžiausių visame pasaulyje.

## Gyventojai
2020 m. JAV gyventojų surašymo duomenimis, mieste gyveno 89,83 % baltųjų, 4,11 % lotynoamerikiečių, 3,85 % mišrios rasės, 0,81 % indėnų, 0,55 % kitų rasių, 0,51 % azijiečių, 0,33 % afroamerikiečių kilmės gyventojų.


Downtown Thermopolis - panoramio.jpg|Miestelio centras
Hot Springs County Courthouse, Thermopolis, WY.jpg|Hot Springso apygardos teismo pastatas
PostOfficeThermopolisWY.jpg|Paštas


## Šaltiniai
Mandailingų kalba

**Mandailingų kalba** arba **batakų mandailingų kalba** (*Saro Mandailing*) – austroneziečių kalba, priklausanti batakų kalbomis ir vartojama batakų mandailingų, gyvenančių Indonezijoje, Šiaurės Sumatros provincijoje. Ši kalba gausiausiai vartojama Šiaurės Sumatros Mandailingnatalio, Šiaurės Padanglavaso ir Padanglavaso regencijose, taip pat vietomis šiaurės vakarinėje Riau provincijoje. Kalbančiųjų skaičius – apie 1,1 milijono žmonių.

Tradiciškai būdavo užrašoma batakų raštu, dabar naudojamas lotyniškas raštas.

XIX a. pab. – XX a. vid. sukurta literatūros mandailingų kalba, tačiau vėliau ją nustelbė indoneziečių kalba.

## Šaltiniai
Bafalas (Vajomingas)

**Bafalas** () – miestas Jungtinėse Amerikos Valstijose, Vajomingo šiaurės rytinėje dalyje, prie Skaidriosios upės, į rytus nuo Didžiojo Rago kalnų ir Didžiojo Rago nacionalinio miško. Džonsono apygardos administracinis centras. 2020 m. JAV gyventojų surašymo duomenimis, mieste gyveno 4 415 gyventojai. Gyvulininkystė, daržininkystė, medienos ruoša, vystomas turizmas. Apylinkėse išgaunama nafta.

## Istorija
Prieš europiečių atkeliavimą, vietovė, kurioje dabar yra Bafalo miestas, buvo svarbus medžioklės plotas sijams, arapahams ir šajenams. Atvykus naujakuriams, su vietiniais gyventojais kilo daug karinių konfliktų. Miestas įkurtas 1879 m. 1892 m. kilo didelis konfliktas tarp ūkininkų ir galvijininkų, vadinamas Džonsono apygardos galvijų karu.

## Gyventojai
2020 m. JAV gyventojų surašymo duomenimis, mieste gyveno 88,61 % baltųjų, 5,14 % lotynoamerikiečių, 3,92 % mišrios rasės, 1,13 % indėnų, 0,45 % afroamerikiečių, 0,34 % azijiečių, 0,27 % kitų rasių ir 0,14 % Ramiojo vandenyno salų kilmės gyventojų.

## Šaltiniai
Bighorno kalnai

**Bighorno kalnai** arba **Didžiojo Rago kalnai** () – kalnagūbris Jungtinėse Amerikos Valstijose, Montanoje ir Vajominge, šiaurinėje Uolinių kalnų dalyje. 193 km ilgio, nuo 50 iki 80 km pločio, vidutinis aukštis nuo 2 400 iki 4 000 m. Aukščiausia vieta – Debesų kalnas (4 013 m).

Bighorno kalnai susidarę iš granitų ir nuosėdinių uolienų. Pietinėse kalnų papėdėse prateka Pauderis, šiaurės vakaruose kalnagūbrį kerta Jeloustouno intakas Bighornas, sudarydamas kanjoną. Kalnų šlaituose auga pušys, kėniai ir eglės. Apylinkėse populiaru stovyklauti, medžioti, žvejoti. Yra rekreacinė zona.


Big Horn Mountains, Wyoming 02.jpg|Bighorno kalnai šiauriniame Vajominge
AlpinelakeBighorns.jpg|Alpaino ežeras
Shell Canyon Bighorn Mountains Wyoming 1987.jpg|Kriauklių kanjonas
Bighorn National Forest.jpg|Bighorno nacionalinis miškas
Cloud Peak from near Tensleep WY1.jpg|Debesų kalnas


## Šaltiniai
Spirfišas

**Spirfišas** () – miestas Jungtinėse Amerikos Valstijose, Pietų Dakotos vakaruose. 70 km į šiaurės vakarus nuo Rapid Sičio, netoli ribos su Vajomingu, šiauriniuose Juoduosiuose kalnuose, Buržuvių kanjono žiotyje. 2020 m. JAV gyventojų surašymo duomenimis, mieste gyveno 12 193 gyventojai. Gyvulininkystė, medienos ruoša, elektronika. Yra žuvų perykla. Vystomas turizmas, sveikatos apsauga. Yra universitetas, muziejus.

## Istorija
Prieš europiečių atkeliavimą vietovėje gyveno sijai. Miestas įkurtas 1876 m., pavadintas pagal Spirfišo upę (), tekančią pro miestą, kuri taip pavadinta, nes sijai joje ietimis gaudydavo žuvis. Miestas augo kaip žemės ūkio centras; drėkinamuosiuose laukuose buvo auginami vaisiai, daržovės, upė teikė energiją lentpjūvėms bei grūdų malūnams. 1893 m. nutiestas geležinkelis rūdai iš kasyklų gabenti, jis tapo vaizdinga atrakcija. 1933 m. geležinkelį sunaikino potvynis. Nuo 1938 m. Spirfišo amfiteatre kasmet vyksta misterijos, vaizduojančios Kristaus kančias.

1943 m. sausio 22 d. Spirfiše užfiksuotas didžiausias Pasaulyje oro temperatūros pokytis per trumpiausią laiką. Dienos pradžioje, 7:30 val. oro temperatūra buvo -20°C, bet dėl činukų vėjų per 2 minutes ji pakilo iki 7°C. 9 valandą ryto ji pasiekė 12°C. Vėjams apslopus, oro temperatūra per 27 minutes grįžo į -20°C.

## Gyventojai
2020 m. JAV gyventojų surašymo duomenimis, mieste gyveno 88,28 % baltųjų, 3,87 % mišrios rasės, 3,76 % lotynoamerikiečių, 2,06 % indėnų, 1,13 % azijiečių, 0,66 % afroamerikiečių, 0,17 % kitų rasių ir 0,06 % Ramiojo vandenyno salų kilmės gyventojų.

## Šaltiniai
2024 m. Europos jaunimo plaukimo čempionatas

**2024 m. Europos jaunimo plaukimo čempionatas** – 42-asis geriausių Europos jaunimo plaukimo sportininkų čempionatas, kuris vyko liepos 2 d. – liepos 7 d. Lietuvos sostinėje Vilniuje.

Reaguojant į 2022 m. Rusijos invaziją į Ukrainą, čempionate neleista startuoti atletams iš Rusijos ir Baltarusijos. 

## Medalininkai
### Vaikinai

### Merginos

### Mišrios rungtys

## Medalių lentelė

## Lietuva čempionate

;Vaikinai

;Merginos

;Mišrios rungtys

## Nuorodos
* Oficiali svetainė

## Šaltiniai
Stragnų geležinkelio tiltas

**Stragnų geležinkelio tiltas** – Klaipėdos–Pagėgių geležinkelio linijos tiltas, stovintis Klaipėdos rajone, Priekulės seniūnijoje, Stragnų II kaime, 2 km į pietryčius nuo Priekulės, kertantis Piktvardę (Perkasą). Lygiagrečiai geležinkeliui nutiestame kelyje , už 0,2 km į šiaurės rytus stovi arkinis Stragnų tiltas.

Geležinkelio tiltas Stragnuose II – regioninės reikšmės inžinerinis paminklas, 2010 m. įrašytas į Kultūros paveldo registrą. Saugoma teritorija užima 4723 kv. m. Tiltas pastatytas 1875 m., sugriautas per abu pasaulinius karus, atstatytas pokaryje.

Geležinkelio tiltas keturių angų, atremtas į tašyto akmens mūro ramtus ir taurus. Suformuoti prietilčio pylimai abipus upės. Tilto perdenginį sudaro dvi dvitėjo skerspjūvio metalinės sijos, sutvirtintos skersiniais ryšiais. Perdanga užima apie pusę atramų pločio aukštupio pusėje (tilto pjūvio brėžinys Nr.1), ant jos paklota viena geležinkelio vėžė. Statinio ilgis 72,48 m, plotis 5,1 m, aukštis 6,6 m.

2012 m. geležinkelio tiltas rekonstruotas.

## Šaltiniai
Carlos Lomba

**Karlošas Lomba** (*Calos Lomba / Carlos Alberto Silva Lomba*; g. 1992 m. gegužės 22 d.) – Portugalijos futbolininkas, saugas. Lietuvoje atstovavo „Bangos“ klubui.

## Karjera
Karjerą pradėjo Portugalijoje. Gimtinėje atstovavo įvairiems klubams (Länk FC Vilaverdense, SC Vianense, FC Oliveira do Hospital, CD Pinhalnovense, Caçadores das Taipas).

2019–2020 m. sezone rungtyniavo Libane, kur atstovavo Akhaa Al-Ahly SC. 2020 m. vasarą persikėlė į APS Zakynthos (Graikija). 2021 m. pavasarį perėjo į Almopos Arideas.

2022–2023 m. vėl rungtyniavo Akhaa Al-Ahly SC (Libanas). Nuo 2023 m. atstovavo Real Kashmir (Indija).

### Gargždų „Banga“
2024 m. liepos 4 d. tapo žinoma, kad žaidėjas atstovaus „Bangos“ klubui.

### SC Bengaluru
2024 m. lapkričio mėn. prisijungė prie SC Bengaluru (Indija).

## Statistika
; A lygos statistika

Spalvų reikšmės:
:  rungtyniavo A lygoje;

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Gracie Abrams

**Greisė Medigan Eibrams** (*Gracie Madigan Abrams*, g. 1999 m. rugsėjo 7 d.) – amerikiečių dainininkė ir dainų autorė. Debiutinį singlą „Mean It“ išleido 2019 m. spalį, kartu su „Interscope Records“ įrašų leidykla, o debiutinį EP „Minor“ – 2020 m. liepą.

Abrams buvo pasirinkta kaip apšildanti atlikėja Olivia Rodrigo „Sour“ albumo pristatymo koncertinio turo metu, o 2023 m. vasarį išleido debiutinį albumą „Good Riddance“. Tais pačiais metais ji koncertavo Taylor Swift „Eras Tour“ koncertiniame ture kaip apšildanti atlikėja, o 2024 m. vykusiuose „Grammy“ apdovanojimuose susilaukė nominacijos geriausio naujo atlikėjo kategorijoje. Antrasis atlikėjos albumas „The Secret of Us“ išleistas 2024 m. birželį.

## Diskografija
**Studijiniai albumai**
* *Good Riddance* (2023)
* *[[The Secret of Us]]* (2024)

**EP**
* *Minor* (2020)
* *This Is What It Feels Like* (2021)

## Išnašos
Nykštukas (sklandytuvas)

**„Nykštukas"** – 1937 m. sukurtas Alfredo Gyso konstrukcijos vaikams ir paaugliams skirtas pradinio mokymo vienvietis sklandytuvas.

Ketvirtajame dešimtmetyje Lietuvoje sparčiai besivystantis sklandymas patraukė ir vaikus, tačiau į Nidos sklandymo mokyklą buvo priimama tik nuo 15 metų amžiaus. Brendo mintis sudaryti sąlygas sklandyti jaunesniems negu 15 metų paaugliams, ypač – aktyviems aviamodeliuotojams. Tačiau net ir labai paprasti mokomieji sklandytuvai 13-14 metų amžiaus vaikams buvo per dideli.

Vienas pirmųjų Lietuvoje įgijusių sklandytojo licenciją Alfredas Gysas iškėlė sau tikslą sukonstruoti ir pagaminti vaikams skirtą sklandytuvą. Kaip jis pats pasakojo, daug negalvodamas jis proporcingai sumažino sklandytuvą „Gandras“ (RRG 23 „Zogling" arba T-1 (BrO-1)). Gautas rezultas – „Nykštukas“ – iki 40 kg svorio pilotų skrydžiams pritaikytas medinis, atviros konstrukcijos parasolio tipo aukštasparnis monoplanas su drobe aptrauktais sparnais. Jo sparnų ilgis siekė tik 8 m (lyginant su 10,04 m. RRG 23 „Zogling"), plotis – 1,2 m., orlaivio ilgis nuo 5,29 m. sumažėjo iki 4,22 m. Į sklandytuvą nebuvo montuojami prietaisai.

Vienintelį šio modelio sklandytuvą 1937 m. pagamino A. Gyso brolis Maksas. Tais pačiais metais Kauno (Aleksoto) aerodrome Lietuvos aeroklubo rengtuose užsiėmimuose vaikams pradėjo skraidyti pirmoji „nykštukininkų“ grupė, tarp jų – Zdislovas Koronkevičius, karo aviacijos majoro Leonardo Pesecko sūnus Vytautas, aviamodeliuotojas V. Bičiūnas.

Su „Nykštuku“ buvo skraidoma tik Aleksoto aerodrome, išvilkimui naudotas guminis trosas. Apie orlaivio likimą po 1940 m. sovietinės okupacijos duomenų nėra.

Savo dydžiu ir paskirtimi „Nykštukas“ laikytinas sovietmečiu sukurto ir pradiniam vaikų mokymui sklandyti skirto LAK-16 prototipu.

## Techniniai duomenys

* **Ilgis:** 4,22 m.
* **[[Sparnas (aviacija)|Sparno]]:**
** **[[Sparno mojis|mojis]]:** 8,0 m
** **plotas:** 9,6 m²
** **[[proilgis]]:** 6,7
* **[[Svoris]]:**
** **[[Tuščios transporto priemonės svoris|tuščio]]:** 60 kg
** **[[Maksimalus kilimo svoris|maksimalus kilimo]]:** 100 kg
* **Apkrova:** 10,5 kg/m²
* **[[Aerodinaminė kokybė]]:** 10
* **[[Greitis]]:**
** **žemėjimo:**1,25 m/s
** **[[V greičiai|normalus skridimo]]:** 45 km/h

## Literatūra

* (LT) Alfredas Gysass, Plieno sparnai. Lietuvos aviacijos istorija 1919–1940. Nuoroda tikrinta 2022-07-21.
* (LT) Ramoška, G., A.Gyso „Nykštukas“ 1937 m., Elektroniniam publikavimui parengė G. Kačergius, 2008, Plieno sparnai. Lietuvos aviacijos istorija 1919–1940.

## Išnašos
The Secret of Us

**The Secret of Us** – antrasis amerikiečių atlikėjos ir dainų autorės Gracie Abrams studijinis albumas, išleistas 2024 m. birželio 21 d. Jam pristatyti išleisti du singlai: „Risk“ ir „Close to You“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 89 tūkstančiai kopijų ir jis debiutavo antrojoje „Billboard 200“ reitingo vietoje, tampant pirmuoju atlikėjos įrašu, pasiekusiu reitingo dešimtuką. Jungtinėje Karalystėje per pirmąją savaitę parduota per 22 tūkstančiai kopijų, debiutuojant pirmojoje albumų reitingo vietoje ir tampant pirmuoju atlikėjos įrašu, pasiekusiu šią viršūnę. Lietuvoje „The Secret of Us“ pasiekė 30–ąją reitingo vietą.

## Dainų sąrašas

## Kūrybinė grupė
**Muzikantai**

* Gracie Abrams – vokalas , akustinė gitara , pianinas , klavišiniai , plojimai , perkusija 
* Aaron Dessner – pianinas , sintezatorius , sintezatorių programavimas , ritmo programavimas , elektrinė gitara , akustinė gitara , melatronas , bosinė gitara , perkusija , mandolina , bosinis sintezatorius , Moog bosinis sintezastorius , bandža , būgnai 
* Andrew Barr – būgnai , perkusija 
* James McAlister – elektronikos programvimas , pianinas , bosinis sintezatorius , sintezatorius , elektrinė gitara , Moog bosinė gitara , ritmo programavimas , perkusija , konga  garso efektai , elektronika , sintezatorių programavimas , vokalo programvimas 
* Rob Moose – smuikas , altas , pianinas , styginių instrumentų dirigavimas 
* Audrey Hobert – pritariamasis vokalas 
* Maryam Qudus – sintezatorius 
* Justin Vernon – elektrinė gitara , sintezatorius , vokalo programvimas ; pianinas, elektrinis pianinas, pritariamasis vokalas 
* Jack Antonoff – elektronikos programvimas, akustinė gitara, violončelė, būgnai, elektrinė gitara, melatronas, perkusija, sintezatorius 
* Taylor Swift – vokalas 
* Benjamin Lanz – sintezatorius , trombonas 
* Brad Barr – gitara 
* Kyle Resnick – trimitas 
* Sam de Jong – elektronikos programvimas, bosinė gitara, būgnai, gitara, klavišiniai 

**Techninis personalas**

* Randy Merrill – garso dizainas
* Serban Ghenea – garso suvedimas
* Bryce Bordon – garso suvedimo inžinerija
* Bella Blasko – garso inžinerija 
* Rob Moose – garso inžinerija 
* James McAlister – garso inžinerija 
* Jonathan Low – garso inžinerija 
* Laura Sisk – garso inžinerija 
* Benjamin Lanz – garso inžinerija 
* Aaron Dessner – garso inžinerija 
* John Rooney – garso inžinerija 
* Austin Christy – garso įrašymo pagalba 
* Maryam Qudus – papildoma garso inžinerija 
* Justin Vernon – garso inžinerija , papildoma garso inžinerija 
* Jack Manning – papildoma garso inžinerija 
* Oli Jacobs – papildoma garso inžinerija 
* Beau Sorenson – papildoma garso inžinerija 

## Išnašos
Bakalaro lagūna

**Bakalaro lagūna** () – ilga lagūna Meksikos pietryčiuose, Jukatano pusiasalyje, Kintana Roo valstijoje, 35 km į šiaurės vakarus nuo Četumalio. Nusidriekusi iš šiaurės rytų į pietvakarius 45 km, plotis iki 2 km. Krantai žemi, pelkėti, gausu salų ir protakų.

Protakų tinklu Bakalaro lagūna jungiasi su Hondo upe ir Četumalio įlanka. Yra povandeninių senotų. Lagūnoje yra stromatolitų, kurių amžius 6–10 milijonų metų. Bakalaro lagūnos stromatolitų sistema didžiausia pasaulyje, esanti gėlavandeniame telkinyje.

Lagūnos pakrantėje įsikūręs Bakalaro miestas.

## Šaltiniai
Terminoso lagūna

**Terminoso lagūna** () – sekli ir uždara Meksikos įlankos dalies Kampečės įlankos lagūna, įsiterpusi ties pietvakariniais Jukatano pusiasalio krantais, Kampečės valstijoje (Meksika). Plotas 1570 km². Lagūnos ilgis 90 km, plotis 30 km, kranto linijos ilgis 270 km. Nuo jūros skiria barjerinio tipo Karmeno ir Agvados salos, kurias su žemynu jungia tiltai.

Krantai žemi, pelkėti, apaugę mangrovių sąžalynais. Aplink gausu smulkesnių lagūnų. Įteka Kandelarijos, Palisados upės. Svarbi paukščių, žuvų buveinė. 1994 m. Terminoso lagūna paskelbta augalijos ir gyvūnijos apsaugos draustiniu, 2004 m. – Ramsaro konvencijos saugoma šlapyne.

Prie Terminoso lagūnos (Karmeno saloje) įsikūręs Siudad del Karmeno miestas.


Laguna de Términos.jpeg|Palydovinė nuotrauka
Vista desde el puente de Isla Aguada. Cd. del Carmen 06.JPG|Reginys į lagūną nuo Agvados salos
American White and Brown Pelicans - Laguna de Términos, Campeche B.jpg|Vandens paukščių gausa


## Šaltiniai
Toringtonas (Vajomingas)

**Toringtonas** () – miestas Jungtinėse Amerikos Valstijose, Vajomingo pietryčiuose, prie Šiaurės Plato, netoli Nebraskos ribos. Gošeno apygardos administracinis centras. 2020 m. JAV gyventojų surašymo duomenimis, mieste gyveno 6 119 gyventojai. Drėkinamoji žemdirbystė, maisto perdirbimas, urano, anglies kasyba. Yra du gyvulių aukcionai, veikia koledžas.

## Istorija
Miestas įkurtas 1908 m., pavadintas pagal Toringtoną Konektikute.

## Gyventojai
2020 m. JAV gyventojų surašymo duomenimis, mieste gyveno 81,71 % baltųjų, 12,71 % lotynoamerikiečių, 2,78 % mišrios rasės, 1,03 % afroamerikiečių, 0,87 % indėnų, 0,57 % azijiečių, 0,33 % kitų rasių kilmės gyventojų.

## Šaltiniai
Nesahualkojotlio tvenkinys

**Nesahualkojotlio tvenkinys** arba **Malpaso tvenkinys** () – hidroelektrinės tvenkinys rytų Meksikoje, Čiapaso valstijoje, į šiaurės vakarus nuo Tustla Gutjereso. Sudarytas 1966 m. patvenkus Grichalvos upę ties Raudales Malpaso gyvenviete. Tvenkinys ~50 km ilgio, ~10 km pločio. Kranto linija labai vingiuota, gausu ilgų įlankų, pusiasalių, salų. Be Grichalvos tvenkinį dar maitina La Ventos, Ačilotės ir kitos mažesnės upės.

Tvenkinys sudarytas hidroenergetikos, drėkinimo, potvynių reguliavimo reikmėms. Hidroelektrinės instaliuota galia – 1080 megavatų. Veikia 6 turbinos. Užtvankos aukštis 138 m, ilgis 478 m.

Užsipildant užtvankai užlieta senovinė indėnų sokių gyvenvietė Kečula su masyvia XVI a. bažnyčia (ji matoma sausrų metu).

## Šaltiniai
Marketas

**Marketas** () – miestas Jungtinėse Amerikos Valstijose, Mičigano Aukštutiniame pusiasalyje, prie Aukštutinio ežero, į pietus nuo Cukraus Galvos kalno. Marketo apygardos administracinis centras. 2020 m. JAV gyventojų surašymo duomenimis, mieste gyveno 20 629 gyventojai. Maisto produktų, betono gamyba, telekomunikacijos, turizmas. Yra universitetas, muziejai. 

## Istorija
Įkurtas 1849 m. Pradžioje miestas turėjo Vusterio pavadinimą, po to pervadintas Marketu jėzuitų misionieriaus Žako Marketo garbei. Miestas tapo svarbiu geležies rūdos ir medienos ruošos centru. Iki XX a. 10-o dešimtmečio pradžios miestas plėtojo sunkiąją pramonę. Marketo Šventojo Petro katedroje palaidotas pirmasis Aukštutinio pusiasalio vyskupas Frederikas Baraga.

## Gyventojai
2020 m. JAV gyventojų surašymo duomenimis, mieste gyveno 86 % baltųjų, 4,91 % mišrios rasės, 3,5 % lotynoamerikiečių, 2,95 % afroamerikiečių, 1,37 % indėnų, 1,03 % azijiečių, 0,21 % kitų rasių ir 0,02 % Ramiojo vandenyno salų kilmės gyventojų.


2009-0618-UP002-MarquetteStPeters.jpg|Šventojo Petro katedra
Downtown Marquette, Michigan in Autumn (43657514144).jpg|Miesto centras
Marquette County Courthouse (Marquette).jpg|Marketo apygardos teismo pastatas
PereMarquetteMarquetteMI.jpg|Žako Marketo statula
Peter White Public Library Marquette-2019.jpg|Biblioteka
Old Marquette City Hall.jpg|Miesto rotušė
Mqt from the breakwall.JPG|Miesto reginys
Presque Isle, Marquette, MI - 2016.jpg|Presk Ailo parkas


## Šaltiniai
Niukaslas (Vajomingas)

**Niukaslas** () – miestas Jungtinėse Amerikos Valstijose, Vajomingo šiaurės rytuose, netoli Pietų Dakotos ribos ir Juodųjų kalnų. Vestono apygardos administracinis centras. 2020 m. JAV gyventojų surašymo duomenimis, mieste gyveno 3 374 gyventojai. Naftos perdirbimas. Vyksta rodeo varžybos.

## Istorija
Miestas įkurtas 1889 m. kaip geležinkelio terminalas, pavadintas pagal Niukaslą prie Taino Jungtinėje Karalystėje. Iš pradžių miestas vertėsi angliakasyba, bet netoliese atradus naftos telkinių, miestas tapo naftos perdirbimo centru.

## Gyventojai
2020 m. JAV gyventojų surašymo duomenimis, mieste gyveno 85,74 % baltųjų, 6,67 % lotynoamerikiečių, 3,82 % mišrios rasės, 1,99 % indėnų, 0,65 % afroamerikiečių, 0,53 % azijiečių, 0,47 % kitų rasių ir 0,12 % Ramiojo vandenyno salų kilmės gyventojų.

## Šaltiniai
Sterdžisas (Pietų Dakota)

**Sterdžisas** () – miestas Jungtinėse Amerikos Valstijose, Pietų Dakotos vakaruose, 40 km į šiaurės vakarus nuo Rapid Sičio, Juodųjų kalnų šiaurės rytuose, prie Lokio Kalno upės. Mido apygardos administracinis centras. 2020 m. JAV gyventojų surašymo duomenimis, mieste gyveno 7 020 gyventojų. Gyvulininkystė, žemdirbystė, medienos ruoša. Šaunamųjų ginklų, šaudmenų, medienos produktų gamyba. Vystoma sveikatos apsauga. Veikia motociklų, miesto istorijos muziejai.

## Istorija
Miestas įkurtas 1878 m., pavadintas leitenanto Džeko Sterdžiso atminimui. Nuo 1938 m. mieste kasmet vyksta Sterdžiso motociklų ralis.

## Gyventojai
2020 m. JAV gyventojų surašymo duomenimis, mieste gyveno 87,44 % baltųjų, 4,81 % mišrios rasės, 3,75 % lotynoamerikiečių, 2,76 % indėnų, 0,6 % afroamerikiečių, 0,34 % azijiečių, 0,26 % kitų rasių ir 0,04 % Ramiojo vandenyno salų kilmės gyventojų.

## Šaltiniai
Latvijos futbolo lygos taurė

**Latvijos futbolo lygos taurė** () – antrinis Latvijos futbolo taurės turnyras, kuriame žaisdavo tik aukščiausiosios lygos komandos.

## Istorija

Lygos taurė Latvijoje įsteigta 2013 m. pradžioje, ją įsteigė Virslyga. Kadangi turnyras vykdavo metų pradžioje, jis vadintas Žiemos taure. 2017 m. jame leista žaisti kviestinėms komandoms iš Estijos ir Lietuvos. Po 2018 m. turnyro buvo atsisakyta.

## Finalai

|-
|  || FC Daugava || FK Ventspils || 3-0
|-
|  || Skonto Riga || FK Jelgava || 3-2
|-
|  || Skonto Riga || FK Liepaja || 3-1
|-
|  || FK Liepaja || FK Ventspils || 1-0
|-
|  || RFS Riga || FK Liepaja || grupės turnyras
|-
|  || RFS Riga || Spartaks Jurmala || 2-2 (baud. 5-4)
|}

## Nuorodos
* Virsliga Winter Cup (Futbol24.com)
* Virsliga Cup (Soccerway.com)
Maltos futbolo lygos taurė

**Maltos futbolo lygos taurė** – buvęs antrinis Maltos futbolo taurės turnyras, kuriame žaisdavo tik aukščiausiosios lygos komandos. Tai buvo trumpalaikis turnyras, vykdavęs XX a. viduryje.

## Istorija

Pirmasis turnyras vyko 1944 m., bet greitai jo buvo atsisakyta. Vėl įsteigtas 1949 m., bet gyvavo tik iki 1951 m.

## Finalai

|-
|  || FC Valletta || FC Floriana || 2-1
|-
| 1945–1949 m. || colspan=3 | Nevyko
|-
|  || Sliema Wanderers || ???
|-
|  || Sliema Wanderers || ???
|}

## Nuorodos
* Malta - List of League Cup Finals (Rsssf.org)
* Discontinued competitions (Maltafootball.com)
Stragnų tiltas

**Stragnų tiltas** – automobilių transporto tiltas, stovintis Klaipėdos rajone, Priekulės seniūnijoje, Stragnų II kaime, 2 km į pietryčius nuo Priekulės. Tiltas nutiestas kelyje  per Piktvardę (Perkasą) už 0,2 km į šiaurės rytus nuo Stragnų geležinkelio tilto. Prie siauro tilto pastatyti priešpriešinio eismo pirmenybės kelio ženklai.

2006 m. tiltas įrašytas į Kultūros paveldo registrą.

Arkinis tiltas pastatytas 1910 m. Originalios konstrukcijos, plieninis, kombinuotasis, vieno tarpatramio. Ilgis 49,30 m, važiuojamosios dalies plotis 4,82 m, šalitilčių plotis 2x0,92 m, aukštis 6,1 m. Tiltą laiko lengvos plieninės kniedytos konstrukcijos, kurias sudaro 2 arkos, templėmis sujungtos su išilginėmis metalinėmis sijomis. Arkų vertikaliosios pakabos sutvirtintos skersiniais ryšiais. Ramtai - atviro tipo, masyvūs, akmens mūro. Ramtų atkaltės sumūrytos iš raudonų plytų.

Transporto ir kelių tyrimo institutas atliko 1910 m. statyto tilto laikomosios galios, dinaminių rodiklių bandymus. Jie parodė, kad tilto būklė buvo avarinė. 2012 m. nukreipus eismą apylanka, tiltas buvo kapitališkai suremontuotas: sutvarkytos atramos, pakeistos naujomis kai kurios perdangos ir pakloto konstrukcijos ir detalės.

## Šaltiniai
Turkijos futbolo lygos taurė

**Turkijos futbolo lygos taurė** () – antrinis Turkijos futbolo taurės turnyras, kuriame žaisdavo tik aukščiausiosios lygos komandos. Turnyras vykdavo 1965–1971 m. ir 2012 m.

## Titulai

1965–2012 m. lygos taurę yra laimėję 5 klubai, iš jų daugiausia – Besiktas Istanbul (3 titulai).

|-
| Besiktas Istanbul || 3 || 1966, 1969, 1970
|-
| PTT Ankara || 1 || 1965
|-
| Fenerbahce Istanbul || 1 || 1967
|-
| AS Istanbul || 1 || 1971
|-
| SK Gaziantep || 1 || 2012
|}

## Finalai

|-
|  || PTT Ankara || Besiktas Istanbul || Grupės turnyras
|-
|  || Besiktas Istanbul || Altay Izmir || Grupės turnyras
|-
|  || Fenerbahce Istanbul || Besiktas Istanbul || Grupės turnyras
|-
|  || colspan=3 | Nevyko
|-
|  || Besiktas Istanbul || AS Istanbul || Grupės turnyras
|-
|  || Besiktas Istanbul || Goztepe Izmir || Grupės turnyras
|-
|  || AS Istanbul || SK Bursa || Grupės turnyras
|-
| 1972–2011 m. || colspan=3 | Nevyko
|-
|  || SK Gaziantep || SK Ordu || 3-1
|}

## Nuorodos
* Puan Durumu (Mackolik.com)
* Spor Toto Cup (Soccerway.com)
Shawn Mendes (albumas)

**Shawn Mendes** – trečiasis kanadiečių atlikėjo Shawn Mendes studijinis albumas, išleistas 2018 m. gegužės 25 d. Jam pristatyti išleisti penki singlai: „In My Blood“, „Lost in Japan“, „Youth“, „Where Were You in the Morning?“ ir „Nervous“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 182 tūkstančiai kopijų ir jis debiutavo pirmojoje „Billboard 200“ reitingo vietoje, tapdamas trečiuoju atlikėjo įrašu, pasiekusiu šią viršūnę. 2019 m. rugpjūčio mėnesio duomenimis, JAV parduota per milijoną kopijų ir „Shawn Mendes“ tapęs platininiu.

2019 m. vykusiuose „Grammy“ apdovanojimuose albumas nominuotas geriausio vokalinio pop albumo kategorijoje, o daina „In My Blood“ – metų dainos.

## Dainų sąrašas

## Išnašos
Ramtas

**Ramtas** – kraštinė, krante stovinti tilto ar kito hidrotechninio įrenginio atrama, jungianti tilto perdangą su prietilčio pylimu. Į ramtą perduodamos tilto ir pylimo apkrovos. 

Palyginti su tarpinėmis atramomis taurais, ramtai yra skirtingos konstrukcijos, nes jie perima ne tik perdangos atramines jėgas, bet ir prietilčio pylimo slėgį. Dažniausiai įrengiami iš gelžbetonio, užtikrina konstrukcijų pastovumą, grunto pagrindo laikomąją galią. Ramtų konstrukcijos įvairios: sumontuojami iš polių, kolonų, masyvių surenkamų ar monolitinių elementų. Kranto atramos būna užpiltinės, kai dalis ramto elementų užpilta prietilčio pylimo gruntu, ir atvirosios, kai kartu pristatoma šoninė atraminė siena. Atvirasis ramtas dažnai statomas, kai po tiltu būtina įrengti pravažiavimo kelią. Ant suformuotos ramto atkaltės gali būti įrengiami atraminiai guoliai perimti vertikalioms ir horizontalioms jėgoms perduoti iš statinio antstato į gruntą. Sijinių tiltų kraštinės atramos susideda iš pamatų ir atraminių sienų, dažnai su šoniniais sparnais.

Hidrotechninių statinių (reguliatorių, betoninių užtvankų) ramtų konstrukcija panaši į atraminės sienos. Jis jungia hidrotechninį statinį su krantu, greta esančia žemių užtvanka arba kelio pylimu, saugo krantą nuo paviršinės ir filtracinės tėkmės, laiko vandens slėgį ir kitas apkrovas.

## Šaltiniai
Florensas (Alabama)

**Florensas** () – miestas Jungtinių Amerikos Valstijų pietrytinėje dalyje, Alabamos šiaurės vakaruose, prie Tenesio upės, 105 km į vakarus nuo Hantsvilio. Loderdeilio apygardos administracinis centras. Su Šefildu, Taskambija ir Masl Šoulsu sudaro aglomeraciją. 2020 m. JAV gyventojų surašymo duomenimis, mieste gyveno 40 184 gyventojai. Žemės ūkis (ypač medvilnė), mediena, mineraliniai ištekliai, tekstilės, baldų, grindų dangos gamyba, maisto apdorojimas. Yra universitetas, muziejai. Kiekvieną rugpjūtį vyksta muzikos festivalis. 

## Istorija.
Europiečiai vietovėje apsigyveno 1779 m. Miestas įkurtas 1818 m., vietovės matininkas italas Ferdinandas Sanoneris miestą pavadino pagal Florenciją savo gimtojoje šalyje. 1925 m. netoliese pastatyta Vilsono užtvanka ir 1933 m įkurta Tenesio slėnio institucija paskatino miesto pramoninę plėtrą.

## Gyventojai
2020 m. JAV gyventojų surašymo duomenimis, mieste gyveno 69,69 % baltųjų, 18,67 % afroamerikiečių, 5,22 % lotynoamerikiečių, 4,54 % mišrios rasės, 1,29 % azijiečių, 0,3 % indėnų,  0,23 % kitų rasių ir 0,05 % Ramiojo vandenyno salų kilmės gyventojų.

## Šaltiniai
Albanijos futbolas 1940 m.

**[[Albanijos futbolas]] [[1940]] m.**
* neoficialus  vyko nuo 1940 m. kovo 3 d. iki gegužės 26 d.
* s turnyras nevyko.

## Čempionatas

Pirmenybės vyko prasidėjus II pasauliniam karui, jose dalyvavo 8 Albanijos miestų rinktinės. Varžybos nėra oficialiai pripažįstamos kaip Albanijos čempionatas. Turnyre komandos dviem ratais varžėsi 2 grupėse, kurių nugalėtojos finale kovojo dėl čempiono vardo.

### A grupė

|}

### B grupė

|}

### Finalas

Finale komandos žaidė dvejas rungtynes. Antrosiose rungtynėse Škoderio žaidėjas Rusi pelnė net 7 įvarčius.

## Šaltiniai

## Nuorodos
* Albania 1939-1942 (Rsssf.com)
* Albania 1930-40 (Claudionicoletti.eu)
Albanijos futbolas 1942 m.

**[[Albanijos futbolas]] [[1942]] m.**
* neoficialus  vyko nuo 1942 m. birželio 14 d. iki birželio 29 d.
* s turnyras nevyko.

## Čempionatas

Pirmenybės vyko II pasaulinio karo metu, jose žaidė ne tik Albanijos, bet ir Kosovo komandos – miestų rinktinės. Iš dalies dėl to varžybos nėra oficialiai pripažįstamos kaip Albanijos čempionatas. Turnyre varžėsi 10 komandų, kurios varžėsi 3 grupėse. Komandos, aplenkusios bent 2 varžoves savo grupėje, pateko į pusfinalius, kurių nugalėtojai finale kovojo dėl čempiono vardo.

### Pietų zona

|}

Beračio komandai skirta 1-oji vieta dėl geresnio įvarčių santykio (ne įvarčių skirtumo).

### Šiaurės zona

|}

### Vidurio zona

|}

Duresio ir Elbasanio komandų rungtynės neįvyko.

### Finalinis turnyras
----

----

----
----

Rungtynės baigėsi lygiosiomis 1-1, tačiau Škoderio komanda atsisakė žaisti pratęsimą ir jai įskaitytas techninis pralaimėjimas 0-2.

## Šaltiniai

## Nuorodos
* Albania 1939-1942 (Rsssf.com)
* Albania 1941-50 (Claudionicoletti.eu)
Albanijos futbolas 1967–1968 m.

**[[Albanijos futbolas]] [[1967]]–[[1968]] m.**
*  buvo tarpinis – nors prieš jį ir po jo vyko varžybos sistema ruduo–pavasaris, bet 1968 m. vyko pagal sistemą pavasaris–ruduo;
* s turnyras prasidėjo 1967 m. rudenį, baigėsi 1968 m. pavasarį.

## Taurė

Albanijos futbolo taurė () buvo svarbiausias atkrintamųjų varžybų turnyras šalyje. Taurę laimėjo Partizani Tirane. Lemiamos sezono kovos:

----

----

----
----

----

## Šaltiniai

## Nuorodos
* Albania 1961-70 (Claudionicoletti.eu)
Dekeiteris (Alabama)

**Dekeiteris** () – miestas Jungtinių Amerikos Valstijų pietrytinėje dalyje, Alabamos šiaurėje, prie Tenesio upės, 40 km į pietvakarius nuo Hantsvilio. Morgano apygardos administracinis centras. 2020 m. JAV gyventojų surašymo duomenimis, mieste gyveno 57 938 gyventojai. Paukštienos apdorojimas, automobilių dalių, šaldytuvų, raketų stiprintuvų šerdžių, sintetinių pluoštų, varinių vamzdžių gamyba. Vystomas turizmas; mieste yra du istoriniai rajonai su daug išlikusių pastatų. Yra gamtos mokslų muziejus, koledžas. Kiekvieną gegužę vyksta karšto oro balionų festivalis. 

## Istorija
Vietovėje, kurioje dabar yra miestas, JAV prezidentas Endriu Džeksonas davė žemės su juo į Naujojo Orleano mūšį žygiavusiems kareiviams. Miestas įkurtas 1820 m., pavadintas 1812 m. karo karinio jūrų laivyno didvyrio Stiveno Dekeiterio garbei. 1836 m. miestas tapo Taskambijos, Kortlando ir Dekeiterio geležinkelio rytiniu terminalu. 1864 m., Jungtinių Valstijų pilietinio karo metu, miestas nukentėjo nuo jame vykusio Dekeiterio mūšio. Rekonstrukcijos metu pamažu atstatytas. Miesto augimą skatino Tenesio slėnio institucija: teikė elektros energiją, vidaus vandenų keliais sujungė su Meksikos įlanka.

## Gyventojai
2020 m. JAV gyventojų surašymo duomenimis, mieste gyveno 55,37 % baltųjų, 22,98 % afroamerikiečių, 15,65 % lotynoamerikiečių, 4,31 % mišrios rasės, 0,89 % azijiečių, 0,36 % indėnų, 0,34 % kitų rasių ir 0,09 % Ramiojo vandenyno salų kilmės gyventojų.

## Šaltiniai
2024 m. Lietuvos Respublikos Seimo rinkimai

**2024 m. Lietuvos Seimo rinkimai** – 2024 m. spalio 13 ir 27 d. Lietuvoje vykę devintieji eiliniai Lietuvos Respublikos Seimo rinkimai. Jų metu 2024–2028 m. kadencijai buvo išrinktas 141 Seimo narys.

## Rinkimų sistema
Seimo rinkimų sistema nuo 2016 m. nepasikeitė: parlamentas yra renkamas naudojant mišriąją rinkimų sistemą:

* 70 narių renkami proporcinio atstovavimo sistema pagal partijų sąrašus, kurie surenka mažiausiai 5 proc. atiduotų balsų (koalicijoms taikomas 7 proc. barjeras),
* likę 71 Seimo nariai – daugumos atstovavimo sistema (vienmandatėse apygardose) dviem turais.

Pirmajame ture kandidatas išrenkamas, jei surenka daugiau nei pusę balsų. Jei rinkimuose dalyvauja mažiau nei 40 proc. rinkėjų, kandidatas turi surinkti bent 20 proc. visų rinkėjų balsų. Jei pirmame ture nei vienas kandidatas nesurenka reikiamo kiekio balsų, antrame ture rinkėjai renkasi iš dviejų, daugiausia balsų pirmajame ture surinkusių kandidatų.

2022 m. balandį priėmus Konstitucijos 56 straipsnio pataisą, Seimo nariais gali būti renkami Lietuvos Respublikos piliečiai, kurie nesusiję priesaika ar pasižadėjimu užsienio valstybei ir rinkimų dieną yra ne jaunesni kaip 21 metų bei nuolat gyvena Lietuvoje. Jais negali būti renkami asmenys, nebaigę atlikti bausmės pagal teismo paskirtą nuosprendį, taip pat asmenys, teismo pripažinti neveiksniais. Be to, asmuo, kuris buvo pašalintas iš pareigų per apkaltą, gali būti išrinktas praėjus dešimt metų po apkaltos.

## Nuomonių apklausos

## Rezultatai

## Šaltiniai
Laumės juosta

**Vaikų ir jaunimo vokalinės muzikos festivalis „Laumės juosta“** – vienas didžiausių Baltijos šalyse vaikų ir jaunimo vokalinės muzikos festivalių, nuo 1994 m. vykstantis kiekvienais metais Palangoje. Festivalio sumanytoja ir įkūrėja, pedagogė ekspertė, muzikinių projektų prodiuserė Laima Lapkauskaitė.

## Istorija
Pirmasis festivalis įvyko 1995 m. liepos mėn. 1996 m. buvo įsteigtas pagrindinis festivalio prizas – „Laumės juostos“ statulėlė, kurios autorius ir skulptorius Darius Bražiūnas. Pirmajame festivalyje dalyvavo 9 vaikų ir jaunimo popkolektyvai.

2014 m. jubiliejiniame dvidešimtajame festivalyje dalyvavo 53 kolektyvai ir 17 solistų, festivalyje pirmą kartą įsteigta 20 nominacijų.

## Šaltiniai
Šilininkų geležinkelio tiltas

**Šilininkų geležinkelio tiltas** – geležinkelio tiltas, stovintis Klaipėdos ir Šilutės rajonų paribyje, Saugų seniūnijoje, Šilininkų kaime. Pastatytas vienkelio Klaipėdos–Pagėgių geležinkelio linijoje, kertančioje Veiviržo upę, 5 km į pietryčius nuo Priekulės, 1,5 km į šiaurę nuo Vilkyčių.

Regioninės reikšmės inžinerinis paminklas, 2010 m. įrašytas į Kultūros paveldo registrą. Saugoma teritorija užima 3156 kv. m. Tiltas pastatytas 1873 m.

Trijų tarpatramių geležinkelio tiltas atremtas į tašyto akmens mūro ramtus krantuose ir dvi tarpines atramas – taurus. Šiuolaikinio statinio ilgis 55,21 m, plotis 5,1 m, aukštis 7,6 m. Tilto perdenginį sudaro dvi dvitėjo skerspjūvio metalinės sijos, sutvirtintos skersiniais ryšiais. Perdanga užima apie pusę atramų pločio aukštupio pusėje (tilto plano brėžinys), ant jos paklota viena geležinkelio vėžė. Po tiltu, abiejuose krantuose praeina lauko keliai, upės vaga nukreipta pro vidurinį tarpatramį.

2012 m. geležinkelio tiltas rekonstruotas. Tilto ilgis 55,9 m.

## Šaltiniai